বাতিল হয়ে যাবে ৫০ টাকার পুরনো নোট, ঘোষণা করল RBI

নয়াদিল্লি: ২০১৬ সালে নোটবন্দি (demonetisation)  কথাটির সঙ্গে পরিচয় হয় সাধারণ মানুষের। প্রধানমন্ত্রী নরেন্দ্র মোদি (Nanrendra Modi) রাতেই ৫০০, ১০০০, ২০০০ টাকার নোট বাতিলের ঘোষণা করেন। রাতারাতি গোটা জগৎটাই যেন এক নিমেষের মধ্যে পালটে যায়।  কেন্দ্র সরকারের (Central Government) তরফে জানানো হয়, কালো বাজারি রুখতেই এই নোটবন্দির ঘোষণা।

এবার বাতিলের পরে ৫০ টাকার নোট, ৫০ টাকার নতুন নোট আসবে বাজারে। বুধবার রিজার্ভ ব্যাঙ্ক অব ইন্ডিয়ার তরফে এই ঘোষণা করা হয়েছে। রিজার্ভ ব্যাঙ্কের (RBI)  বর্তমান গভর্নর সঞ্জয় মালহোত্রার (Governor of the Reserve Bank of India Sanjay Malhotra) সই থাকবে সেই নোটে।

গত বছরের ডিসেম্বর মাসেই প্রাক্তন গভর্নর শক্তিকান্ত দাসের জায়গায় দায়িত্ব গ্রহণ করেন সঞ্জয় মালহোত্রা। আরবিআই সূত্রে খবর, নতুন এই ৫০ টাকার নোটগুলির নকশা, নতুন মহাত্মা গান্ধী সিরিজের বাকি নোটগুলির মতোই হবে।

আরও পড়ুন: ২০২৭ থেকে আইএসসিতেও বেস্ট অফ ফাইভ পদ্ধতি চালু

আরবিআই জানিয়েছে, পুরনো নোট এখনই বাতিল হচ্ছে না। দুটিই বৈধ নোট হিসেবে ধরা হবে। নতুন মহাত্মা গান্ধী সিরিজ অনুসারে, ৫০ টাকার নোটের আকার হবে ৬৬মিমি x ১৩৫মিমি।

আরবিআই প্রায় দেড় বছর আগে ২০০০ টাকার নোট বন্ধ করে দিয়েছিল। অনুমান অনুসারে, এখনও লক্ষ লক্ষ লোকের কাছে ২০০০ টাকার নোট রয়েছে। সম্প্রতি, আরবিআইয়ের একটি বিবৃতি প্রকাশিত হয়েছে যেখানে বলা হয়েছে যে এই বছরের ৩১ জানুয়ারি পর্যন্ত, ২০০০ টাকার গোলাপী নোটের ৯৮.১৫ শতাংশ ব্যাঙ্কিং ব্যবস্থায় ফিরে এসেছে। আরবিআইয়ের তথ্য অনুসারে, ৩১ ডিসেম্বর পর্যন্ত বাজারে ৬,৬৯১ কোটি টাকার নোট ছিল। ক্লিন নোট নীতির অধীনে, কেন্দ্রীয় ব্যাঙ্ক, ১৯ মে ২০২৩ তারিখে দেশে প্রচলিত ২০০০ টাকার নোট প্রত্যাহারের ঘোষণা করে।

দেখুন অন্য খবর: